NaiveNeuron/SloPal huggingface dataset:
Drobný, Stanislav, poslanec NR SR (2019-09-24):
Ďakujem. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o neziskových organizáciách poskytujúcich všeobecne prospešné služby. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Blanár, Juraj, podpredseda NR SR (2021-07-23):
(Povedané súbežne s rečníkom.) Nech sa páči, nech sa páči. (Reakcia ministerky.)
Dostál, Ondrej, poslanec NR SR (2019-12-04):
Pán poslanec Beblavý, no, ja by som neočakával, že niekto z tejto vlády prijme zodpovednosť inak, ako keď musí. Tú zodpovednosť budú musieť vyvodiť až voliči 29. februára budúceho roku vo voľbách, a teda dúfam, že ju vyvodia a bude, bude to vyvodenie zodpovednosti aj za to, čo sa dialo s eurofondami na výskum a vývoj. Ja som tu len začal hovoriť o tom, že sa tie prostriedky musia zlúčiť alebo teda tie operačné programy musia zlúčiť, lebo nestíhame ich minúť na výskum, a ešte som ani nedokončil a pán podpredseda vlády mi skákal do reči, že klamem. Ty si to povedal úplne napriamo, že tam ide o presunutie tých prostriedkov, tak som veľmi zvedavý, čo teraz v reakcii – predpokladám, že pán podpredseda vlády zareaguje ešte v rámci rozpravy – povie tebe. Ďakujem.
Laurenčík, Milan, podpredseda NR SR (2021-10-06):
Pán poslanec Rastislav Schlosár, nech sa páči.
Érsek, Arpád, poslanec NR SR (2012-07-24):
Áno, ďakujem veľmi pekne, na to som myslel, že zákon neobsahuje túto časť, tie praktické kvázi výučby, to, čo niekedy tu bývalo, ale nie v tom rozsahu. Teraz keď to ideme špecializovať, tak tú prakticky výučbu, samozrejme, musíme mať špecifickejšiu. A to musí zabezpečiť tá druhá strana. Asi pravdepodobne s tým súhlasíte. Ďakujem pekne.
Brocka, Július, poslanec NR SR (2014-12-03):
Pán Číž, súhlasím s vami, že potrebujeme každú korunu, každé euro do rozpočtu. Súhlasím, ale potom vám nerozumiem, prečo tolerujete to, že aj teraz unikajú veľké peniaze z našej krajiny do daňových rajov, na Cyprus, možno do Belize. Myslím teraz na ten megaškandál NDS-ky. Pán Číž, to nie je biznis o jednom cétečku, to je biznis možno o 130 cétečkách. Pán Číž, títo chlapci, alebo teda prepáčte, títo moji kolegovia majú pravdu. Prečo kryjete zlodejov, tých, čo tento štát okrádajú? Ak neberiete ich návrh, aby sme to zmenili, aby sme zabránili tomu, aby tie peniaze išli von z tejto krajiny, keď patria do štátneho rozpočtu?
P. Hrušovský, predseda NR SR: (2005-03-15):
I. Hamarčák, poslanec: Ďakujem pekne za slovo, pán predseda. Panie kolegyne, páni kolegovia, dovoľte mi, aby som v súlade s ustanoveniami zákona o rokovacom poriadku vystúpil k návrhu poslanca Národnej rady Ľubomíra Lintnera na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1056) ako spravodajca výboru pre financie, rozpočet a menu. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie najmenej 15 dní pred schôdzou, na ktorej sa uskutoční prvé čítanie. Predseda Národnej rady posúdil uvedený návrh zákona podľa § 70 ods. 1 zákona o rokovacom poriadku a podľa legislatívnych pravidiel ho zaradil na dnešné rokovanie. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách a z hľadiska vecného ide o vážnu problematiku, ktorú je potrebné riešiť zákonom. Ďakujem pekne za slovo.
Abrhan, Pavol, poslanec NR SR (2014-02-07):
Ďakujem pekne. Pán poslanec, súhlasím s vami, že ťažko porovnávať kvalitu základnej školy niekde v Bratislave a dajme tomu, ako ste spomenuli, v Jarovniciach. Napriek tomu si myslím, že je dôležité pri posudzovaní tejto kvality sa snažiť vylepšovať tie hodnotenia a stanoviť ich čo možno najbližšie k tej objektivite. Jasné, že úplne objektívne nebudú, lebo vždy na tom sa budú podieľať ľudia pedagógovia a ako ste aj naznačili, že mnohokrát aj rodičia svojím vplyvom na učiteľov. Čiže preto tento návrh považujem ako krok správnym smerom, samozrejme nie je definitívne riešenie.
P. Hrušovský, predseda NR SR: (2004-12-15):
Otváram rozpravu o tomto bode programu. Do rozpravy som nedostal žiadne písomné prihlášky. Pýtam sa, či sa chce niekto do rozpravy prihlásiť ústne. Pán poslanec Malchárek. Končím možnosť podania ďalších prihlášok do rozpravy. Nech sa páči. J. Malchárek, poslanec: Ďakujem, pán predseda. Vážené dámy poslankyne, páni poslanci, len veľmi krátko k tomuto zákonu, pretože sa ním aj vôbec touto problematikou začal zaoberať výbor pre hospodárstvo, privatizáciu a podnikanie, aj komisia pre podnikanie. Pred dvomi týždňami som zvolal stretnutie zástupcov ZMOS-u a zástupcov podnikateľov a zamestnávateľov, kde upozornili na tento problém. A ďalší vývoj bude taký, že koncom januára sa vyhodnotia tie parametre, ktoré nastavia obce po 15. januári, a vrátime sa k tomu, pretože ani tento zákon, bohužiaľ, nie je schopný urobiť zásadnejšiu zmenu k 1. 1., pretože ide o prvé čítanie. A preto by som skôr hľadal cestu, ako neprijať tento zákon, ktorý je trošku o regulácii a je trošku proti princípom fiškálnej decentralizácie a vôbec decentralizácie vo verejnej správe a štátnej správe, ale ísť cestou nejakého mechanizmu, ktorý by zabránil, aby cez tento zákon sa riešili veci, ktoré nie sú zmyslom tohto zákona. A to znamená, napríklad prostredníctvom tohto platného zákona je možné postihovať daňami jednotlivé právnické osoby a jednotlivé fyzické osoby, čo je zrejme aj v rozpore s Ústavou Slovenskej republiky. Je možné z perspektívneho hľadiska aj mať väčšiu neistotu z hľadiska zahraničných investorov a vôbec investorov, čiže znevýhodňuje sa toto podnikateľské prostredie z pohľadu nejakej perspektívy. Je tam viacero ustanovení, ale existujú mechanizmy, ktoré už boli niekedy navrhnuté, to je previazanie navzájom týchto daní, či už za byty, alebo za pozemky a nehnuteľnosti. Myslím si, že toto je dobrá cesta, ale trošku treba s chladnou hlavou k tomu pristúpiť, pretože naozaj nestihneme 1. 1., aby sme koncom januára po dohode so všetkými zúčastnenými stranami pripravili spoločný návrh zákona, ktorý túto vec bude riešiť až od roku 2006, lebo rok 2005 jednoducho nestíhame. Pekne ďakujem za pozornosť.
Danko, Andrej, podpredseda NR SR (2024-09-17):
Rokujeme o skrátenom legislatívnom konaní.
B. Bugár, podpredseda NR SR: (2003-04-09):
Panie poslankyne, páni poslanci, podľa programu teraz nasledujú prvé čítania o dvoch návrhoch novely zákona o telekomunikáciách podaných poslancami Národnej rady. Preto navrhujem, aby sme zlúčili rozpravu o týchto návrhoch zákonov s tým, že o každom návrhu zákona budeme hlasovať osobitne. Pýtam sa, či je všeobecný súhlas s takýmto návrhom. Áno, ďakujem pekne. Takže návrh skupiny poslancov Národnej rady Slovenskej republiky (H. Arvay, J. Baška, J. Jasovský, P. Miššík) na vydanie zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2000 Z. z. ste dostali ako tlač 180. Návrh na jeho pridelenie výborom máte v rozhodnutí pod číslom 166. Za skupinu poslancov návrh zákona uvedie poslanec Jaroslav Baška. Pán poslanec, nech sa páči, máte slovo.
J. Počiatek, minister financií SR: (2009-06-23):
Vzhľadom na možnosti hospodárskej spolupráce Slovenskej republiky a Kórejskej ľudovodemokratickej republiky uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň  aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pojmom kapitálu, ale aj s obchodom s tovarmi a službami. Zmluva akcentuje najmä ustanovenie o doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnoprávne postavenie s postavením domácich investorov alebo investorov zmluvných štátov. Ďakujem za slovo, skončil som.
Pellegrini, Peter, predseda NR SR (2015-10-02):
Prezentujme sa a hlasujeme o tomto návrhu. (Hlasovanie.) Prítomných 112 poslancov, za hlasovalo 26, proti bolo 9, zdržalo sa 59, nehlasovalo 18. (Pozn. red.: Návrh nebol schválený. )
Vons, Peter, poslanec NR SR (2020-09-17):
Pán predsedajúci, keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru. Odporúčam hlasovať o tom, že predložený návrh zákona prerokujeme v treťom čítaní ihneď.
B. Bugár, podpredseda NR SR: (2003-06-18):
(Hlasovanie.) Prítomných 77 poslancov, za návrh hlasovalo 77. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, druhé hlasovanie.
Danko, Andrej, predseda NR SR (2017-02-01):
Ďakujem. Dobrú chuť, o druhej pokračuje schôdza Národnej rady. Ďakujem, ešte raz sa ospravedlňujem. (Prerušenie rokovania o 12.09 hodine.)
Štefanec, Ivan, poslanec NR SR (2011-02-02):
Ďakujem pekne, pán podpredseda. Dámy a páni, dovoľte mi uviesť návrh tohto ústavného zákona, ktorý v princípe sa zameriava na uplatnenie Lisabonskej zmluvy v praxi. Lisabonská zmluva, ktorá nadobudla platnosť ešte 1. decembra 2009 a ktorej znenie je výsledkom niekoľko rokov trvajúcich diskusií na rôznych úrovniach politického a spoločenského života, prináša o. i. návod na elimináciu tzv. demokratického deficitu Európskej únie. Nástrojmi tohto procesu majú byť aj národné parlamenty, pre ktoré zavádza nové kompetencie v podobe možnosti zasiahnuť do tvorby legislatívy Európskej únie priamo, prostredníctvom vyslovenia stanoviska k súladu legislatívnych návrhov Európskej únie so zásadou subsidiarity. Národné parlamenty majú právo žalovať orgány Únie z dôvodu porušenia tejto zásady pred Súdnym dvorom Európskej únie. Avšak nebudú mať právo podať žalobu priamo vo svojom mene, ale podľa článku 8 Protokolu o uplatňovaní zásad subsidiarity a proporcionality, pripojeného k Zmluve o Európskej únii a k Zmluve o fungovaní Európskej únie, tak môžu urobiť členské štáty v súlade s právnym poriadkom v mene svojho národného parlamentu alebo komory národného parlamentu. Z hľadiska postavenia Národnej rady ako národného parlamentu sú predmetom úpravy v rovine ústavného vzťahu spolupráce Národnej rady a vlády v záležitostiach Európskej únie tieto oblasti: 1. výkon politickej kontroly dodržiavania princípu subsidiarity v legislatívnych aktoch Únie, 2. možnosť podania žaloby v prípade porušenia tohto princípu legislatívnym aktom Únie, 3. možnosť prijatia stanoviska vo forme záväzného mandátu pre predsedu vlády pri návrhu na použitie prechodovej klauzuly. Úpravou uvedených okruhov v ústavnom zákone získa Národná rada ako národný parlament postavenie, ktoré jej patrí na základe spomínanej Lisabonskej zmluvy. Dámy a páni, dovolím si vás požiadať o podporu tohto návrhu. A dovoľte mi vás informovať, že výbor pre európske záležitosti podporil zmenu tohto návrhu jednomyseľne. Ďakujem.
Figeľ, Ján, podpredseda NR SR (2014-11-08):
Nech sa páči, Miroslav Kadúc.
Fronc, Martin, poslanec NR SR (2010-10-21):
Ďakujem pekne pán predsedajúci. V duchu toho ako hovoril pán poslanec Fico, budem hovoriť aj ja. Mohli by ste sa ukľudniť?
Simon, Zsolt, poslanec NR SR (2013-03-27):
Ďakujem pekne. Pán kolega Matovič, nemyslím si, že jediný vy máte patent na rozum v tejto Národnej rade a predkladať nejaké riešenia. Ja preto žiadneho z mojich kolegov, či je to z opozície, alebo koalície, nebudem urážať za to, že predkladajú návrhy, ktorými chcú nejaký ten problém riešiť. Hoci úprimne musím povedať, že s paušalizovaním, tak ako aj včera som mal problém, tak mám problém aj dnes s paušalizovaním všetkých matiek, ktoré sú v hmotnej núdzi. Ale vy by ste sa mali zamyslieť nad sebou, pretože včera ste hlboko zastávali názor pána Škripeka alebo návrh pána Škripeka paušalizovať v prípade poslancov. Hádzali ste každého jedného poslanca do toho istého vreca, čo tu hovoríte, že hádzať matky do jedného vreca v hmotnej núdzi nie je spravodlivé. Včera ste nás hádzali všetkých poslancov do jedného vreca a to tiež nebolo spravodlivé. A preto, keď chcete paušalizovať, tak, prosím, majte konzistentný názor aj v prípade poslancov, aj v prípade matiek v hmotnej núdzi, a z toho vychádzajme a nachádzajme riešenia. Ale potom neubližujme jeden druhému takýmto spôsobom, že povieme len to, čo nám práve v tej chvíli vyhovuje, alebo to, čo práve médiá zoberú, pretože takto sa chceme líškať pred občanmi Slovenskej republiky, pred našimi voličmi. Volič si toto dokáže zhodnotiť. Ale neprichádzame s takýmito spôsobmi na riešenie. Takže prosím nepaušalizovať. A takisto nie je spravodlivé hádzať všetkých poslancov do toho istého vreca.
V. Veteška, podpredseda NR SR: (2004-09-08):
Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov . Návrh zákona ste dostali ako tlač č. 822. Návrh na jeho pridelenie výborom máte v rozhodnutí č. 826. Dávam slovo poslancovi Júliusovi Brockovi, aby za skupinu poslancov návrh zákona uviedol. Nech sa páči.
Číž, Miroslav, podpredseda NR SR (2015-05-20):
Tú prestávku vyhlásiť by nebolo zvyklosťou, pán poslanec, ale o 11.05 hod. môžete dať opäť tento procedurálny návrh, aby sa prestávka predĺžila. Takže potom, lebo teraz aj očividne hlasovať o vašom návrhu nemôžeme. Tak mi dovoľte, do 11.06 hod. prestávka a o 11.06 hod. sa stretneme na hlasovaní. (Prestávka.) (Po prestávke.)
Laurenčík, Milan, podpredseda NR SR (2020-10-13):
V súlade s rokovacím poriadkom požiadala o možnosť vystúpiť v rozprave pani spravodajkyňa. Nech sa páči, máte slovo.
Laššáková, Jana, podpredsedníčka NR SR (2015-09-22):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Mikuš, pán poslanec Jurzyca. Končím možnosť prihlásiť sa do rozpravy ústne. Pán poslanec, vy mi nebudete dirigovať, čo mám robiť a čo nie. Nech sa páči, pán poslanec Mikuš.
Kremský, Peter, poslanec NR SR (2022-10-19):
Pán predseda, keďže navrhovateľ vyjadril nesúhlas s pozmeňujúcim návrhom pána poslanca Martina Fecka, v súlade s § 94 ods. 2 rokovacieho poriadku o tomto pozmeňujúcom návrhu nemôžeme hlasovať. Pán predseda, keďže sme hlasovali o pozmeňujúcich návrhoch zo spoločnej správy a pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Šeliga, Juraj, podpredseda NR SR (2020-07-23):
Pán poslanec Kéry. (Reakcia premiéra: „Ťažká myšlien-ka.“ )
Laššáková, Jana, podpredsedníčka NR SR (2014-04-01):
Pán poslanec Mihál, nech sa páči.
V. Veteška, podpredseda NR SR: (2006-09-05):
Otváram rozpravu o tomto bode programu a informujem Národnú radu, že som nedostal žiadne písomné prihlášky. Pýtam sa, kto sa ústne hlási do rozpravy? Nikto sa nehlási do rozpravy ústne. Vyhlasujem rozpravu teda za skončenú a prerušujem rokovanie o tomto bode programu. Teraz mi dovoľte, panie poslankyne, páni poslanci, aby som vás informoval, že najbližší bod programu budeme prerokúvať zajtra ráno o 9.00 hodine. Bude to z pôvodného programu bod č. 7 – vládny návrh zákona o poskytovaní vianočného príspevku niektorým poberateľom dôchodku a o doplnení niektorých zákonov (tlač 45), prednesie ministerka Tomanová. Teraz mi dovoľte, aby som vyhlásil ukončenie dnešného rokovania. Prerušujem rokovanie tejto schôdze a budeme pokračovať zajtra ráno o 9.00 hodine. Pekný večer. (Prerušenie rokovania o 18.42 hodine.)
Kaliňák, Robert, poslanec NR SR (2010-11-04):
Ďakujem pekne. Moji predrečníci už reagovali na podstatné veci, takže ja už to len tak zhrniem, že naozaj takáto reakcia je hodná škôlkara. To sme všetci určite zažili, keď niekoho niekto trafí do živého, tak potom začne proste prskať ako vianočná prskavka. Priznám sa, že sa naozaj hanbím za to, akého má táto Národná rada predsedu a poviem úprimne, že dlho, pán predseda Sulík, dlho som si myslel, že Jána Ľuptáka nikto neprekoná, tak vám chcem pogratulovať, že ste ho prekonali. (Potlesk.)
Kondrót, Maroš, poslanec NR SR (2021-10-21):
Ďakujem pekne, pán predsedajúci. Chcem len kratučko zareagovať na ten Environmentálny fond, ktorý si, Richard, spomenul a spomínal ho aj pán Kazda. Rezort životného prostredia odkazuje priemyslu, envirofond nie je bankomat. Je to len na margo spolupráce Budaja so Sulíkom a celej tejto vlády, ale zároveň ak pominieme túto trápnu smiešnosť tejto situácie, ktorá určite má aj čiastočne svoje jadro, tak znamená to, že ten problém je širší a nedá sa to riešiť mirnix-dirnix a určite nie, pri všetkej úcte, to nevyriešime na komisii, čo je podvýbor pre hospodársku politiku. Tam to nevyriešime, keď tam budeme všetci poslanci z hospodárskeho výboru, čo tam všetci nebudeme, budeme sa venovať cene plynu. Preto zmyslom tohoto nášho návrhu je, aby Národná rada ako celok prijala uznesenie, ktorým uplatní si svoju kontrolnú činnosť, požiada predsedu Národnej rady, aby vypracoval plán kontrol, požiada vládu, aby informovala Národnú radu, aby sa to dostalo na úroveň, ktorej to patrí. Ceny energií sa šplhajú tak vysoko, že veľkí dodávatelia, už som to tuná hovoril, sú pripravení ponúknuť domácnostiam splátkové kalendáre. ZS energia aj stredoslovenská energia zvyšuje 20-percentný nárast žiadostí ľudí už teraz, pol roka pred tým, ako majú ísť ceny hore, aby si dohodli splátkové kalendáre. A dokonca Boris Kollár, líder hnutia SME RODINA, vyzval koaličných partnerov na vytvorenie pracovnej skupiny, ktorá by riešila problém zvyšujúcich sa cien a energetickej chudoby. Toto už z tých najvyšších miest padlo. Povedal, že keď sú schopní zriadiť skupinu návrat dôvery v štát, musia byť schopní zorganizovať aj skupinu naprieč ministerstvami aj na riešenie zvyšovanie cien. Ale táto aktivita akosi zapadla prachom, preto sme tu my s týmto návrhom. S tým návrhom ste mohli prísť vy, mohli prísť kolegovia z OĽANO, mohlo prísť vedenie parlamentu. Nehľadajte nič zlého. Ďakujem.
Kuffa, Štefan, poslanec NR SR (2020-09-24):
Aby to tak nevyznelo, že sme takí sentimentálni, pán minister, možno (povedané s pobavením) k Spojeným štátom, ako to aj v rámci rozpravy to tu zaznelo, Tomáš to tu spomínal. Musím povedať aj sám za seba, ja som sa tešil, že bola zmena aj v Amerike, Donald Trump keď nastúpil a jeho hodnotová politika je mi veľmi blízka, ja mu držím palce aj v najbližších prezidentských voľbách a podľa možnosti aby tam uspel. Vo vzťahu k zahraničnej politike Slovenska (zaznievanie gongu) a takisto aj Spojených štátov, keď som prvýkrát v médiách začul, že Spojené štáty americké akceptujú to, že Jeruzalem ostáva... (Prerušenie vystúpenia predsedajúcim.)
Žarnay, Oto, poslanec NR SR (2017-10-13):
Ja chcem ešte jednu vec zdôrazniť, že tých 30 minút, možno ste to nepochopili tak, ako som to myslel, nie je 30 minút pre vystúpenie jedného občana. Tridsať minút je celý bod toho programu, čiže občan bude mať maximálne tri minúty, päť minút, to už záleží od daného mesta, ako si to nastaví alebo obce, ale určite nie 30 minút. No a potom k tej druhej časti by som sa ešte chcel vyjadriť. Ja som tiež dnes nemal vystúpiť, ale až na budúci týždeň. Tie body sa tak popresúvali, že vznikol z toho totálny chaos a nemyslím si, že je to, že je to problém a vina kolegov, mojich kolegov z opozície, ktorí tu nie sú, ale tým, že sa zrušilo hlasovanie o 17.00 hodine, tým, že sa popresúvali body, ktoré mal uviesť pán minister, tak to narušilo celý priebeh schôdze a vznikol z toho jeden veľký chaos.
Kuffa, Filip, poslanec NR SR (2021-11-05):
Pán kolega Szőllős, spomenul si v rozprave, že vraj na Slovensku máme dvoch správcov národných parkov. Ty si vlastne odprezentoval to, že ani nemáš šajnu o tom, že koľko ich máme. Keby sme brali aj ochranné pásma národných parkov, tak tých správcov máme päť. Premietol si to potom do tej roviny, že prvý národný park tu bol pri stvorení sveta, že to bol Eden a prvý správca bol Adam. Ja som normálne čakal, kedy vytiahneš pozmeňujúci návrh a navrhneš do zákona, že správcom národných parkov na Slovensku by mal byť biblický Adam. To ako čisté zhovädenie. Keď už sme pri tej náboženskej téme, v tej rozprave sa tu spomenul aj lesník Ladislav Alznauer, ktorý bol priekopníkom prírode blízkeho hospodárenia v lesoch. Ja prečítam modlitbu, ktorú sa on modlieval a tej vety, ktorú, ktorou on sa riadil celý život, by ste sa, by ste mali rozjímať a riadiť sa ňou. „Pane Bože, prosím Ťa, daj nám dosť citu a rozvahy, aby sme lesu pomohli a nepoškodili.“ (Potlesk)
Grendel, Gábor, podpredseda NR SR (2022-06-17):
Pán poslanec Takáč, chcem sa opýtať, máte to na viac ako štyri minúty? (Reakcia z pléna.) Jasné, dobre, tým pádom navrhujem, aby sme už nepokračovali vašim vystúpením. A rád by som vám oznámil ďalší postup k tejto schôdzi, ale ešte predtým by som chcel upozorniť kolegu alebo kolegov, ktorí rozdali v rokovacej sále tie brožúrky, že teda ja síce nie som zástancom týchto zákazov, ale platí zákon o rokovacom poriadku § 32 ods. 4: „Do rokovacej sály je zakázané vnášať transparenty, plagáty, letáky alebo iné obdobné vizuálne zobrazenia." Takže by som chcel poprosiť poslanca alebo poslancov, ktorí priniesli tieto letáky alebo brožúrky, aby si ich zobrali alebo teda odstránili, odstránili v zmysle tohto paragrafu, no. Čo sa týka ďalšie harmonogramu, v utorok ráno o deviatej pokračujeme termínovaným bodmi riadnej 66. schôdze, a to Správou o činnosti SIS za rok 2021 a Správou o plnení úloh Vojenského spravodajstva za rok 2021 za zatvorenými dverami, samozrejme. Potom bodom 67, čo je Dlhodobý plán rozvoja rezortu ministerstva obrany s výhľadom do roku 2035. Po týchto bodoch budeme pokračovať v riadnom, v riadnej schôdzi 66. vládnym návrhom zákona o energetike a ďalších bodoch s tým, že popoludní o štrnástej máme termínové body ministerky spravodlivosti, vládny návrh zákona civilný mimosporový poriadok, potom o výkone väzby, potom o slobodnom prístupe k informáciám a potom zákon o financovaní voľného času dieťaťa. Takže týmito bodmi budeme pokračovať v utorok. A kedy budeme pokračovať mimoriadnou schôdzou o odvolávaní ministra hospodárstva, to si povieme pravdepodobne v utorok na rokovaní poslaneckého grémia, ktoré predpokladám že zvolá pán predseda Národnej rady. Takže toľko na dnes. Prajem všetkým pekný víkend a vidíme sa v utorok. (Prerušenie rokovania o 13.59 hodine.)
B. Bugár, podpredseda NR SR: (2005-12-14):
(Hlasovanie.) Prítomných 126, za 118, proti 1, zdržalo sa 5 poslancov, 2 nehlasovali. Konštatujem, že návrh sme schválili.
Přidal, Alojz, poslanec NR SR (2015-04-15):
Čo ste sa vy, pán kolega, zrazil s konom? Ná čo ste sa vy zrazil s konom?
Dvořák, Oskar, poslanec NR SR (2024-01-09):
Ďakujem veľmi pekne za slovo. Ja vám ďakujem, pani poslankyňa, za váš príspevok, pretože pripomínali ste konkrétnych, konkrétne mená alebo konkrétne prípady, kde by vlastne tieto zmeny mohli pomôcť, ale mne sa, zároveň ja som si spomenul na ten príspevok, ktorý tu bol od kolegyne Ireny Bihariovej dneska, treba si pripomínať, že tu nejde len o nejakých 130 obvinených ľudí z nejakej ekonomickej trestnej činnosti, ktorým, ktorým môže táto zmena pomôcť, a konkrétne aj zrušenie Úradu špeciálnej prokuratúry, ona tu aj pripomenula rôzne extrémistické činy, ktoré sú, ktorú sú centralizované na, dnes na Úrade špeciálnej prokuratúry. Hovoríme tu o tých naj... najzávažnejších kriminálnikoch, rôznych vraždách a podobne, ktorí môžu z tohto profitovať. Čiže to znamená, že naozaj že vy idete rúbať celý les kvôli jednej malej trieske. A zároveň pani poslankyňa aj spomínala, že, a mne tento odkaz, toto, čo som práve povedal, práve nabúrava tie dôvody toho skráteného legislatívneho konania. To skrátené legislatívne konanie hovorí, že keď tu máme nejaké ľudskoprávne ohrozenia, hospodárske škody alebo bezpečnostné ohrozenia, tak vtedy by sa mal používať, ale, naopak, vy, vy ste to dotiahli ešte ďalej. Vy nielenže nejdete rešpektovať skrátené legislatívne konanie, vy idete prijímať nejakú legislatívu, ktorá priamo ide v rozpore s tým, a teda ešte zhoršuje to bezpečnostné prostredie, ekonomické trestné činy budú ľah... ľahšie sa z nich vyvlečú ľudia, hovoríme tu o rôznych ľudskoprávnych, ona tu čítala pri, Irena Bihariová, rôzne spisy o konkrétnych prípadoch extrémistických, postihnutých ľudí, ktorí, ktorých sa to dotkne. A zároveň ja si vždy spomeniem na to, že keď sa vám tak nepáči to, čo teda hovorí, že ako, rokovací poriadok o skrátenom legislatívnom konaní, tak ústavný súd alebo aj Benátska komisia už vám dali, dali v tomto jasné odporúčania a už tu máme rôzne nálezy, ktoré hovoria, ak sa vám nejaké pravidlá nepáčia, tak máte tu vládnu väčšinu a normálnym legislatívnym procesom to poďte zmeniť. Ak to nechcete zmeniť, tak rešpektujte pravidlá, ktoré sme si tu sami určili.
Šefčík, Marek, poslanec NR SR (2022-09-30):
Ďakujem pekne. Marián, ja ti ďakujem, že si takto vystúpil v rozprave, pretože mnohé z toho, čo som chcel povedať ja, už odznelo, tak ja sa obmedzím, nepôjdem do rozpravy, obmedzím sa na túto faktickú. Martin, iba takto doplním z praxe, že benzínky, to, čo boli predtým, pred niekoľkými desaťročiami a teraz, to sa nedá porovnať. Niektoré benzínky doslova fungujú ako 24-hodinové obchody, kedy, ja neviem, niekomu vypadne trebárs aj ten alkohol a potrebuje ho na nejakú oslavu, to je jedno, proste... Dokonca existuje benzínka, kde predávajú zmrzlinu, kde chodia mladí aj starší ľudia. Stretávajú sa tam, neprídu natankovať, ale sedia tam, dajú si nejaký drink. Takže toto ja nevnímam ako dobrú cestu, ktorú si ty zvolil týmto zákonom. NO a ja neviem, či ten zákon prejde do druhého čítania, a tam bude ešte hlbšia možno diskusia. Ale takto z prvej mi to nepripadá úplne dobre. Ďakujem.
Číž, Miroslav, podpredseda NR SR (2015-02-04):
Ďakujem. Ako ďalšia vystúpi v rozprave pani poslankyňa Lucia Nicholsonová.
Šimečka, Michal, podpredseda NR SR (2024-05-02):
Ďakujem veľmi pekne. A tým sme vyčerpali zoznam písomne prihlásených do rozpravy a chcem sa teda spýtať, či sa niekto do rozpravy chce prihlásiť ústne. Uzatváram možnosť prihlásiť sa ústne. Takže, pán poslanec Szalay, nech sa páči.
Bugár, Béla, podpredseda NR SR (2010-10-22):
Ďakujem. Otváram rozpravu. Pýtam sa, či sa hlási niekto ústne do rozpravy. Konštatujem, že nie je to tak, vyhlasujem rozpravu za skončenú a prerušujem rokovanie o tomto bode programu. Pán minister, ďakujeme za vašu účasť, ale kľudne tu môžete s nami ostať. (Smiech.) Takže, vážené panie poslankyne, vážení páni poslanci, budeme pokračovať na základe odsúhlasenej zmeny. Prosím teraz členku výboru pre kultúru a médiá, poslankyňu Janu Kiššovú, aby uviedla návrh na odvolanie troch členov Rozhlasovej rady , tlač 78. Ako sami viete, ide o odložený bod z 5. schôdze Národnej rady. Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2017-05-17):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa traja poslanci, pán poslanec Ridoško, pán poslanec Drobný, pán poslanec Kotleba. Nech sa páči, pán poslanec Ridoško.
Puškárová, Paula, poslankyňa NR SR (2024-06-19):
Ďakujem veľmi pekne. Ďakujem veľmi pekne, pán predsedajúci, ja si dovolím len tri krátke pripomienky k predkladanému návrhu zákona a potom by som si dovolila predniesť veľmi kratučký pozmeňujúci návrh. V prvom rade... (Prerušenie vystúpenia predsedajúcim.)
P. Hrušovský, predseda NR SR: (2003-12-12):
(Hlasovanie.) 133 prítomných, 129 za návrh, 2 proti, 2 sa zdržali. Návrh sme schválili. Ďakujem, pani poslankyňa. Poprosím pána poslanca Opaterného, aby z poverenia výboru pre hospodárstvo, privatizáciu a podnikanie predniesol návrhy k prerokúvanému vládnemu návrhu zákona o civilnom letectve . Nech sa páči, pán poslanec. (Hlasovanie o vládnom návrhu zákona o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. , tlač 455.) B. Opaterný, poslanec: Ďakujem, vážený pán predseda. Vážené kolegyne, vážení kolegovia, v rozprave odznel jeden procedurálny návrh pána poslanca Vážneho, ktorý navrhuje, aby sme vrátili návrh zákona na dopracovanie. Prosím, pán predseda, dajte hlasovať.
Lipšic, Daniel, poslanec NR SR (2015-06-18):
Ďakujem, pán predsedajúci. Ja by som rád kolegom z vládnej strany prečítal text zákona, aby sme si boli úplne načistom, čo tento zákon bude umožňovať, pretože ide ďaleko nad rámec významnej investície definovanej v platnom zákone, ktorý podľa mňa už je z princípu chybný. A aj ten ide ďaleko nad rámec toho, čo tu bolo spomínané ako 100-miliónová investícia, 300 pracovných miest. A prečítam vám, čo sa v tom zákone vlastne píše, lebo si myslím, že je dobré čítať text zákona a čítať ho s porozumením právneho textu. Tak skúsme to. (Prerušenie vystúpenia predsedajúcim.)
R. Madej, poslanec: (2009-09-16):
Národná rada Slovenskej republiky uznesením č. 1475 zo 17. júna 2009 pridelila predmetný návrh zákona na prerokovanie týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali schváliť tieto výbory: Ústavnoprávny výbor Národnej rady Slovenskej republiky uznesením č. 691 z 2. septembra 2009, Výbor Národnej rady Slovenskej republiky pre sociálne veci a bývanie uznesením č. 273 z 3. septembra 2009, Výbor Národnej rady Slovenskej republiky pre financie, rozpočet a menu svojím uznesením č. 565 z 2. septembra 2009 a Výbor Národnej rady Slovenskej republiky pre verejnú správu a regionálny rozvoj uznesením č. 304 z 2. septembra 2009 a Výbor Národnej rady Slovenskej republiky pre ľudské práva, národnosti a postavenie žien uznesením č. 218 z 27. augusta 2009. Výbory Národnej rady Slovenskej republiky, ktoré návrh zákona prerokovali, prijali a odporučili gestorskému výboru celkovo 35 pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy, v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona o rokovacom poriadku Národnej rady Slovenskej republiky odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o pozmeňujúcich a doplňujúcich návrhoch uvedených v IV. časti tejto spoločnej správy nasledovne: o bodoch 1 až 11 a 13 až 35 hlasovať spoločne so stanoviskom gestorského výboru schváliť, o bode 12 s odporúčaním gestorského výboru neschváliť. Gestorský výbor určil spoločného spravodajcu výborov Róberta Madeja na prerokovanie návrhu zákona v druhom a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodnenie stanoviska gestorského výboru a na predloženie návrhov podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie pod č. 277 dňa 10. septembra 2009. Pán predsedajúci, prosím, aby ste otvorili rozpravu. Ďakujem pekne.
Zajac, Pavol, poslanec NR SR (2015-06-18):
Pani predsedajúca, prosím vás, aby ste podľa § 73 ods. 3 písm. c) zákona o rokovacom poriadku dali hlasovať, aby bol predložený návrh zákona postúpený do druhého čítania.
Zmajkovičová, Renáta, podpredsedníčka NR SR (2012-07-27):
Pán poslanec Kondrót.
Hrnčiar, Andrej, podpredseda NR SR (2017-04-04):
Pán poslanec Kotleba.
Pellegrini, Peter, podpredseda NR SR (2020-04-23):
Pán poslanec Schlosár.
Bugár, Béla, podpredseda NR SR (2011-11-30):
Na vystúpenie pána ministra sa hlásia s faktickými dvaja. Končím možnosť sa prihlásiť do faktických. Pán poslanec Burian.
Pčolinský, Peter, podpredseda NR SR (2022-10-21):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku, ale do rozpravy sa hlási navrhovateľ. Nech sa páči.
Grendel, Gábor, podpredseda NR SR (2023-03-22):
Pani poslankyňa Zita Pleštinská.
Saloň, Marián, poslanec NR SR (2011-09-13):
Ďakujem pekne, pán predseda. Vážený pán minister, ja som už len čakal, kedy vyskočíte hore na ten kecpult, hodíte sa o zem a začnete kričať, že „neberte nám princeznú!“. (Smiech v sále.) Čo sa týka nášho predsedu strany, on sám mal 569 921 hlasov. Strana SaS mala 307 287 hlasov a vy osobne ste mali 3 917. To aj ja som mal viac, a nie som podpredsedom strany a som takisto politický nováčik ako vy. A už sa teším na to, ako vaša strana zahlasuje za euroval a vy splníte svoje akože chlapské slovo, odídete z funkcie ministra obrany, odídete z SaS a myslím si, že ministerstvo obrany si riadne, ale riadne vydýchne.
Ľ. Jahnátek, minister hospodárstva SR: (2008-02-14):
Predloženým návrhom zákona ministerstvo napĺňa zámery Programového vyhlásenia vlády na roky 2006 až 2010, osobitne vo vzťahu k zabezpečeniu rovnosti podmienok pre všetkých účastníkov trhu, k možnému zneužívaniu dominantného postavenia monopolných účastníkov na trhu, precizovania úlohy slovenskej elektrizačnej prenosovej sústavy pri zabezpečovaní vyrovnanej elektrickej bilancie, ako i vo vzťahu k pôsobnosti Úradu pre reguláciu sieťových odvetví pri uskutočňovaní optimálnej cenovej politiky. Podľa návrhu novely ministerstvo hospodárstva pri vypracovaní opatrení zameraných na zaistenie bezpečnosti dodávok elektriny a plynu bude zohľadňovať najmä význam zabezpečenia kontinuity dodávok elektriny, ako aj transparentného a stabilného regulačného rámca a možnosti cezhraničnej spolupráce v súvislosti s bezpečnosťou dodávok elektriny. V návrhu zákona sú tiež zakotvené povinnosti pre dodávateľa elektriny a plynu, pre dodávateľa poslednej inštancie, ktorý bude určený rozhodnutím Úradu pre reguláciu sieťových odvetví a úprava povinností prevádzkovateľa prenosovej a distribučnej sústavy. Predložený návrh nebude mať vplyv na štátny rozpočet, ani na rozpočty obcí a vyšších územných celkov. Vážené panie poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
A. Belousovová, podpredsedníčka NR SR: (2009-12-02):
Otváram všeobecnú rozpravu, do ktorej som nedostala písomné prihlášky. Pýtam sa, či sa chce niekto prihlásiť ústne do rozpravy. Keďže sa do rozpravy nikto neprihlásil ústne, uzatváram možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú. A prerušujem rokovanie o tomto bode programu. Teraz pristúpime k prvému čítania o návrhu poslancov Národnej rady Slovenskej republiky Stanislava Janiša a Jána Goliana  na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov . Návrh ústavného zákona je uverejnený ako tlač 1323. Návrh na jeho pridelenie na prerokovanie výborom je v rozhodnutí č. 1338. Slovo má pán poslanec Stanislav Janiš, ktorý návrh ústavného zákona uvedie. Nech sa páči, pán poslanec.
Tóth, Tibor, poslanec NR SR (2010-12-08):
Ďakujem pekne. V rozprave neboli podané žiadne pozmeňujúce ani doplňujúce návrhy a navrhujem hlasovať o tom, že vládny návrh zákona prerokujeme v treťom čítaní ihneď.
Kašper, Igor, poslanec NR SR (2020-04-29):
Ďakujem za slovo, pán predsedajúci. Pán kolega Kamenický, ja si vás vážim ako ekonóma, ale myslím si, že porovnávať deficit za vášho vládnutia za čias tej ekonomickej situácie, aká bola, so súčasnou, je tak, mierne povedané, trochu nekorektné. A vyčítať to, že, samozrejme, ten deficit, ktorý plánuje, bude, samozrejme, vyšší; ale za to nemôžme ani my, ani vy. A čo sa týka toho volebného zákona, mne sa tá myšlienka napríklad veľmi páči. Nevravím, že máme ísť do extrému ako napríklad v Belgicku, kde sú voľby povinné, ale dať nejakú daňovú úľavu ľuďom, ktorí sa zúčastnia volieb, je, myslím si, veľmi logické. A keď niekto nechce prejaviť nejaký názor, že nemá svoju obľúbenú stranu, tak tých volieb sa predsa môže zúčastniť tak či tak. Odovzdá prázdnu obálku a účasť vo voľbách sa, samozrejme, ráta. Takže myslím, že sa to dá vyriešiť aj takto. Ďakujem.
Baláž, Radovan, poslanec NR SR (2018-09-13):
Ďakujem pekne za slovo, pán predsedajúci. Znova k tej elektronickej karte, ale som rád, že ste spomenul aj tú druhú možnosť, ktorú tento zákon dáva, že neni to výsostne závislé len od používania tej elektronickej karty, ale je tam možnosť priamo zamestnanec – zamestnávateľ, keď zamestnanec donesie faktúru alebo určený doklad vystavený na neho, zamestnávateľ mu ho preplatí. Čo sa týka administratívnej náročnosti, komunikovali sme tento problém s tými zamestnávateľmi, nevidia v tom problém. Čiže to je na vašu otázku. Taktiež spomínali ste, že týka sa toto opatrenie všetkých podnikateľov. No, netýka sa to všetkých podnikateľov a práve po diskusii s nimi a s tými zamestnávateľmi sme pristúpili na kompromis, že toto opatrenie sa bude týkať len zamestnancov, teda zamestnávateľov, ktorí zamestnávajú 50 zamestnancov a vyššie. A vzápätí – minútu nato – ste vraveli, teda prečo len pre tých, ktorí majú 50 a vyššie. Pretože sme po diskusii so zamestnávateľmi došli ku kompromisu, že možno by to bolo veľmi nákladové pre tých mikro a malých podnikateľov, ktorí zamestnávajú ľudí. Pre nich je to dobrovoľné. Čiže oni po dohode so zamestnancom môžu tento inštitút použiť, ale nemusia. Toto je podmienka alebo požiadavka od podnikateľov. Samozrejme, aj Slovenská národná strana má ambíciu zlepšovať podnikateľské prostredie. Vďaka nám došlo k zrušeniu daňových licencií. Pán minister nám to dodneska nevie odpustiť, že sme zabili, v úvodzovkách, jeho dieťa. Taktiež sme zvýšili paušálne výdavky pre živnostníkov. Postupnými krokmi sa dopracujeme k tomu, ale, žiaľbohu, sme v koaličnej vláde a jednoducho máme na niektoré veci iný názor ako naši koaliční partneri. Samozrejme, sme za zníženie administratívnej záťaže a to je to, čo som vravel, že toto nie je jediné opatrenie v tom cestovnom ruchu a v podnikateľskom prostredí ako v celku. Budeme pokračovať ďalej. Máme námety od nich, akým spôsobom a ktoré regulácie treba znížiť alebo úplne zrušiť, pretože nespĺňajú... (Prerušenie vystúpenia časomerom.)
Kollár, Boris, predseda NR SR (2022-05-03):
Ďakujem. Prerušujem rokovanie o tomto bode programu. A teraz vyhlasujem prestávku zajtra do rána, do deviatej. (Prerušenie rokovania o 19.20 hodine.)
Szalay, Tomáš, poslanec NR SR (2023-11-22):
Ďakujem pekne. Ja by som možno reagoval na ten počet čakajúcich pacientov. On nám narástol, pán Krajčí, a narástol aj preto, že nemocnice počas covidu dostali z ministerstva zdravotníctva zákaz robiť plánované operácie. Prešiel som celé Slovensko regionálne nemocnice a riaditelia nemocníc jeden za druhým sa mi sťažovali na tento nezmyselný zákaz, ktorý dostali z ministerstva zdravotníctva, počas ktorého nám čakacie zoznamy na tie veci, ktoré meriame, o ktorých si hovoril vo svojom príspevku, narástol o viac ako 100 %. A kým malé súkromné jednodňovky na piráta operovali, tak veľké nemocnice napriek tomu, že mali personál, napriek tomu, že mali kapacity, na základe príkazu ministerstva zdravotníctva operovať nemohli a tak nám vznikol obrovský previs neuspokojeného dopytu, predĺžili sa nám čakačky, tlačíme ich pred sebou a stále sa nám ich nedarí skrátiť. A možno by som ešte spomenul to, že máme platný zákon 581, teda o zdravotných poisťovniach, ktorý v § 6 ods. 8 hovorí o tých čakačkách, ktoré sú dnes evidované, to znamená kardio, elektívne kardiochirurgické výkony, očné výkony a umelé kĺby, teda TEP-ky. Zdravotná poisťovňa je povinná zabezpečiť poistencovi úhradu plánovanej zdravotnej starostlivosti najneskôr do dvanástich mesiacov odo dňa zaradenia poistenca do zoznamu podľa ods. 3. Toto je už dnes v legislatíve, čiže v tomto prípade vykopávame otvorené dvere. No a poslednú poznámku mám k tomu ivermektínu, ktorý tu dnes zaznel, bol to práve Marek Krajčí, ktorý ho schválil na použitie na Slovensku na liečbu covidu. Ďakujem.
Danko, Andrej, podpredseda NR SR (2024-01-11):
Pani poslankyňa Holečková. (Poslankyňa sa nenachádza v sále.) Pani poslankyňa Kalmárová.
Saková, Denisa, podpredsedníčka vlády a ministerka hospodárstva SR (2024-06-13):
Ďakujem veľmi pekne za slovo. Dovolím si prečítať odpoveď, ktorú mi pripravilo ministerstvo zdravotníctva. Vážený pán poslanec, ministerstvo zdravotníctva naďalej plánuje komunikovať a spolupracovať so Svetovou zdravotníckou organizáciou tak, ako tomu bolo doteraz, nakoľko Slovenská republika naďalej zostáva krajinou, ktorá patrí do medzinárodnej zdravotníckej organizácie. Medzinárodné zdravotnícke predpisy nie sú jedinou formou spolupráce členskej krajiny s WHO. Naďalej sa Slovenská republika plánuje aktívne zúčastňovať expertných a technických zasadnutí organizovaných WHO, navyše Slovenská republika je na obdobie rokov 2022 až 2025 členom riadnej rady WHO, kde spomedzi vybraných vlajkových tém svojho členstva v tomto riadiacom orgáne otvára aj nové témy ako sú detská onkológia, detské zdravie, transparentnosť výberových procesov vo WHO či biologická bezpečnosť laboratórií, v rámci ktorých prispieva ku zmenám paradigiem, zvyšuje svoju viditeľnosť v rámci organizácie a tým aj interakciu s ostatnými aktérmi tak na globálnej, ako aj regionálnej úrovni. Zároveň pokračuje aj spolupráca s národnou kanceláriou WHO na Slovensku, ako aj spolupráca v rámci strategických priorít na roky 2024 – 2025, ku ktorým sa aktuálne hľadajú zdroje financovania zo strany WHO. Ministerstvo zdravotníctva zároveň plánuje posilniť spoluprácu v oblasti duševného zdravia prostredníctvom návštevy expertného tímu WHO za účelom vzdelávania a poskytnutia know-how expertom v detenčných ústavoch Slovenskej republiky.
Heger, Eduard, poslanec NR SR (2017-12-07):
Ďakujem veľmi pekne, blazeovaný, výborne. Ja musím povedať, že veľmi korektné a odborné vystúpenie, a som rád, že si vytiahol práve tie dôležité parametre. Ja by som možno k tomu ešte len tak doplnil, že jak si hovoril o tom, že viacerí pozeráme teda do dokumentu Rady pre rozpočtovú zodpovednosť. Áno, je to tak, lebo viac-menej, ja by som napr. privítal, ak by teda analytika alebo viac analytiky takéhoto charakteru bolo aj v samotnom rozpočte, pretože na to, aby sme mohli zhodnotiť a vyhodnotiť tieto údaje, tak sú práve k tomu potrebné takéto analytické podklady. A myslím, že ministerstvo by mohlo takéto veci zaradiť do rozpočtu, pretože má aparát, ktorý tieto analýzy robí pre vlastné potreby. A ak teda sa naozaj chceme kvalifikovane porozprávať o rozpočte, tak by bolo fajn vidieť možno analýzy ministerstva v porovnaní s analýzami Rady pre rozpočtovú zodpovednosť. Takže to len na margo toho, taká výzva možno pre pána ministra, zvážiť do budúcna, dať aj takéto vstupy do samotného rozpočtu. Čo sa týka toho, odvodov poistného, dobre, že si to vytiahol. A tam to podhodnotenie výdavkov, to presne, to je ukážka toho, že tento rozpočet je vlastne iba taká proforma, že je to niečo, čo tu musíme schváliť, ale v konečnom dôsledku to bude fungovať ináč, a preto aj ten vyrovnaný rozpočet, presne ako si povedal, sa nepodarí, pretože pred voľbami sa bude míňať stále viac politicky. A to je aj odpoveď na to, prečo tie riziká nie sú kryté, lebo tu na tie dva roky ďalšie sa nakreslia nejaké čísla, ale v skutočnosti vláda skôr reaguje na prieskumy verejnej mienky a podľa toho prispôsobuje výdavky tak, aby marketingovo dokázala tú verejnú mienku upraviť vo svoj prospech, a to je veľká škoda.
Pčolinský, Peter, podpredseda NR SR (2023-02-16):
Vyhlasujem rozpravu za skončenú. (Reakcia z pléna.) Pán poslanec, keď máte nejakú poznámku, tak sa prihláste, dobre? Chcete v rámci rozpravy alebo v záverečnom slove? (Reakcia predkladateľa.) Ďalší pozmeňovák? (Reakcia predkladateľa.) Nech sa páči, v rámci rozpravy.
Gál, Gábor, minister spravodlivosti SR (2019-09-12):
Pán poslanec, doprial by som vám, aby ste si sadli troška, aspoň na mesiac do kresla ministra spravodlivosti a pochopíte, že čo vy žiadate, to úplne je za hranicou ústavnosti všetkého možného. Minister spravodlivosti je výkonný člen výkonnej moci. Ja mám disciplinárnu právomoc. My organizujeme logistiku, personálne nejdeme k veci, súdom. Ale my neriadime súdy. Keď vidím, že je porušený zákon, mám možnosť podať návrh na disciplinárne konanie. Ale tuto zákon ani pravidlá, nič nebolo porušené. Ten súd sa koná, priebežne koná. A viete, sme právny štát. Demokratický právny štát, kde obžalovaný aj klamať môže beztrestne. On keď využíva možnosti obštrukcie, tak, bohužiaľ, demokracia má aj tú tienistú stránku, že tí obžalovaní majú aj svoje práva. A keď má, keď zákon hovorí, že keď je niekto väzobne stíhaný, musí mať povinne obhajcu a ten využije to, že využíva poslednú chvíľu, že nechce, nevie si vybrať, tak my sme mu pridelili. Ten sudca mu pridelil. Ja nemám dôvod teraz stíhať alebo sa nejako zaangažovať nezákonne do tohto prípadu. Tu aj ten obžalovaný má právo na zákonného sudcu. To sme si povedali my. A boli tu úvahy, že to zrušíme. Ale vieme to, že Európsky súd pre ľudské práva toto nám akceptovať nebude. Čiže ten starý sudca, ktorý bol stíhateľný disciplinárne, že konal, ako konal, ten už odišiel. A u tohto nového zákonného sudcu vidíme, že priebežne koná. A, bohužiaľ, toto nie je jeden jediný prípad, keď sa takto obžalovaný vie naťahovať súdne konanie. Ale sú prípady, keď vidím, že to je problém aj u sudcu, že aj sudca nevyužíva všetky svoje možnosti, napríklad poriadkové pokuty, neakceptovanie takýchto návrhov, ako aj tento sudca neakceptoval požiadavku, aby bolo odložené pojednávanie, aby sa venoval obhajobe, ale vedel oboznámiť sa so spisom. Proste, bohužiaľ, ako neviem. My by sme mali zrýchliť trestné konania ako samotné. My musíme čítať, všetko ako proste je príliš formalizované ešte stále. A, bohužiaľ, je to aj s Civilným sporovým poriadkom. Ja som si myslel, že po rekodifikácii to bude rýchlejšie. Kritizoval som to ešte ako opozičný politik, poslanec. Má to svoje nejaké negatíva, ale stále platí to, že keď využíva obžalovaný zákonné možnosti, zákonné, a sudca pritom koná, tak minister nemá možnosť do toho zasahovať. Ďakujem.
Cicoň, Antonín, poslanec NR SR (2014-11-10):
Ďakujem za slovo. Vážený pán Mihál, ja sa priznám, ja som vás doteraz považoval za odborníka, ktorý hovorí k veci. Myslím, že dnes ste tu skákali jak môj jazvečík, proste aj mentálne klesol na jeho úroveň týmto vaším vystúpením. Ako chápem, že ako novopečený otecko, že ste to oslávili, ale myslím, že v takom stave by ste sa nemali ukazovať v pléne a nie ešte vystupovať pred verejnosťou. Chcem vám len povedať, že ak, aj celej opozícii, ak máte nejaké dôkazy, tak dajte trestné oznámenie. A nech to vyšetrujú orgány činné v trestnom konaní, ale nevykrikujte tu ako blázni. Ešte k tým, nebudem sa vyjadrovať, ale tie vložky a toaletný papier v nemocniciach. Ale veď, však to bolo aj za vašej vlády. To nie je iba za vlády Roberta Fica, preboha! Však veď, máte sklerózu, nepamätáte si to? Ďakujem.
Pellegrini, Peter, predseda NR SR (2023-12-14):
Ďakujem aj ja, pán poslanec. Pán poslanec Hlina, nech sa páči.